WHA และ WHAUP ปลื้มส่งท้ายปี เข้า SET50-SET100
WHA และ WHAUP ปลื้มส่งท้ายปี เข้า SET50-SET100
21 ธ.ค. 2560

นางสาวจรีพร จารุกรสกุล ประธานเจ้าหน้าที่บริหารกลุ่ม บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA Group เปิดเผยว่า หลังจากที่ตลาดหลักทรัพย์แห่งประเทศไทย ประกาศรายชื่อหลักทรัพย์ที่ใช้สำหรับคำนวณดัชนี SET50 ดัชนี SET100 ดัชนี SET และ ดัชนี SETHD ในช่วงครึ่งปีแรกของปี 2561 (1 มกราคม-30 มิถุนายน) 
โดยการที่ WHA ได้เข้า SET 50 และ WHAUP ได้เข้า SET 100 ในครั้งนี้ ถือเป็นการสะท้อนให้เห็นถึงความเชื่อมั่นในการตัดสินใจเข้ามาลงทุนของกลุ่มนักลงทุน ที่มั่นใจในศักยภาพและปัจจัยพื้นฐานทางธุรกิจ ของ WHA และ WHAUP เสมอมา อีกทั้งเป็นการตอกย้ำภาพรวมธุรกิจในไตรมาส 4/60 ว่า จะเป็นไตรมาสที่มีการเติบโตที่ดีที่สุดของบริษัทฯ
“ขอบคุณกลุ่มผู้ถือหุ้น นักลงทุน รวมถึง ตลาดหลักทรัพย์แห่งประเทศไทย ที่เห็นถึงศักยภาพการบริหารงาน ของ WHA Group และ  WHAUP จนทำให้ทั้ง 2 บริษัท ติดหนึ่งในการคำนวณดัชนี SET50 ดัชนี SET100 ในช่วงครึ่งปีแรกของปี 2561 (1 มกราคม-30 มิถุนายน)” นางสาวจรีพร กล่าว 